ઓએનજીસીના અધિકારીઓએ અા અંગે અસલાલી પોલીસને જાણ કરતા પોલીસે તાત્કાલીક પહોંચી જઈ ઝીણવટભરી તપાસ શરૂ કરી હતી. અા પાઈપલાઈનમાંથી કેટલા સમયથી ઓઈલની ચોરી થતી હતી તે અંગે હજુ સુધી કોઈ પોલીસને વિગત મળી નથી. પોલીસે અાજુબાજુના ખેતરોમાં કામ કરતા મજુરોની સઘન પુછપરછ શરૂ કરી છે. ઓઈલ ચોરો સિફતપૂર્વક ઓએનજીસીની પાઈપલાઈનની અાજુબાજુ ઊંડો ખાડો પાડી મશીન દ્વારા હોલ પાડતા હતા. ત્યારબાદ અા હોલમાં અાધુનિક વાલ્વ બેસાડી ઓઈલની ચોરી કરતા હોવાનું જાણવા મળ્યું હતું. અા અંગે ઓએનજીસીના અધિકારી દિનેશ પ્રસાદ ગુપ્તાએ અસલાલી પોલીસ સ્ટેશનમાં ફરિયાદ નોંધાવી છે.